**KÚPNA ZMLUVA - návrh**

uzatvorená v zmysle ust. § 409 a nasl. zákona č. 513/1991 Z. z. Obchodný zákonník v znení neskorších predpisov (ďalej ako „Obchodný zákonník“)

**Čl. I.**

**Zmluvné strany**

**1.1 Kupujúci:**

Názov: Mesto Handlová

Sídlo: Námestie baníkov 7, 972 51 Handlová

Zastúpený: Mgr. Silvia Grúberová, primátorka

IČO: 00318094

DIČ: 2021162660

Bankové spojenie: Slovenská sporiteľňa a.s., pobočka Handlová

Číslo účtu: SK78 0900 0000 0003 7082 6010

(ďalej len „kupujúci“)

**1.2 Predávajúci :**

Sídlo :

Štatutárny zástupca :

IČO:

DIČ:

IČ DPH:

Bankové spojenie:

Číslo účtu :

Telefón :

Fax :

e-mail :

Registrácia:

(ďalej ako „predávajúci“)

(kupujúci a predávajúci ďalej spolu aj ako „zmluvné strany“)

**Čl. II.**

**Predmet zmluvy**

**2.1.** Predmetom zmluvy je kúpa a dodávka nového automobilu (osobného motorového vozidla) v rozsahu špecifikácie a cenovej ponuky uvedenej vo verejnom obstarávaní: „Nákup automobilu pre Mestskú políciu Handlová“. Podrobná špecifikácia predmetu zmluvy je uvedená v Prílohe č. 1. tejto zmluvy. Predávajúci je povinný spolu s predmetom zmluvy dodať aj výbavu stanovenú pre daný druh vozidla (v zmysle zákona č. 106/2018 Z.z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov, osvedčenie o evidencii vozidla (veľký technický preukaz), návod na obsluhu a údržbu vozidla a servisnú knižku alebo elektronickú servisnú knižku.

**2.2.** Predmetom kúpnej zmluvy je dodávka automobilu bližšie špecifikovaného v bodoch 2.1. tejto zmluvy vrátane služieb súvisiacich s dopravou na miesto dodania prepravnými prostriedkami predávajúceho v súlade s príslušnými právnymi predpismi, vyložením automobilu na miesto určenia a za podmienok uvedených v tejto zmluve predávajúcim. Ďalej záväzok kupujúceho riadne dodaný automobil prevziať a zaplatiť za neho predávajúcemu kúpnu cenu, podľa platobných podmienok dohodnutých v tejto zmluve.

**Čl. III.**

**Podmienky dodávky a odberu predmetu zmluvy**

**3.1.** Predávajúci sa zaväzuje realizovať dodávku predmetu zmluvy najneskôr do 15. 12. 2021.

**3.2.** Predávajúci dodá predmet zmluvy s originálom a tromi kópiami dodacích listov, z ktorých jednu kópiu kupujúci predávajúcemu po odkontrolovaní dodaného predmetu zmluvy potvrdí. Dodací list bude tvoriť súčasť faktúry.

**3.3.** Predávajúci sa zaväzuje odovzdať kupujúcemu predmet zmluvy v bezchybnom stave, v stanovenej lehote, na miesto určené v čl. V. tejto kúpnej zmluvy. Pri plnení predmetu kúpnej zmluvy sa predávajúci zaväzuje dodržiavať príslušné právne predpisy a technické normy.

**Čl. IV.**

**Kúpna cena predmetu zmluvy**

**4.1.** Kúpnu cenu za predmet zmluvy si zmluvné strany dohodli na sumu vo výške :

 4.1.1 Cena bez DPH ................................... EUR

 4.1.2 Sadzba DPH ................................... %

4.1.3 Výška DPH ................................... EUR

 4.1.4 Cena celkom s DPH ................................... EUR

**4.2.** Kúpna cena je stanovená v zmysle zákona č. 18/1996 Z. z. o cenách a vyhlášky č. 87/1996 Z. z., ktorou sa vykonáva zákon o cenách.

**4.3.** Kúpna cena zahŕňa všetky náklady predávajúceho potrebné na dodanie predmetu zmluvy na miesto dodania v rozsahu uvedenom v čl. II tejto zmluvy .

**4.4.** Kúpna cena je nemenná počas celej doby platnosti a účinnosti tejto zmluvy.

**Čl. V.**

**Podmienky odovzdania a prevzatia predmetu zmluvy a zodpovednosť za vady**

**5.1.** Miestom dodania predmetu zmluvy je sídlo verejného obstarávateľa – Námestie baníkov 7, 972 51 Handlová.

**5.2.** Čas odovzdania a prevzatia predmetu zmluvy si zmluvné strany dohodnú konkrétne telefonicky, resp. e-mailom.

**5.3.** Dopravu predmetu zmluvy do sídla kupujúceho zabezpečuje predávajúci.

**5.4.** Kupujúci je pri prevzatí predmetu zmluvy povinný prekontrolovať jeho úplnosť, kompletnosť a svojim podpisom na dodacom liste túto skutočnosť potvrdiť. V prípade akýchkoľvek vád predmetu zmluvy, resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní predmetu zmluvy u predávajúceho reklamovať a uviesť nedostatky na dodacom liste. Ich akceptovanie predávajúci potvrdí na dodacom liste svojim podpisom. Bezchybnosť dodávky potvrdzuje kupujúci predávajúcemu podpisom dodacieho listu.

**5.5.** Ak pri prevzatí predmetu zmluvy zistí kupujúci, že ide o nekompletnú dodávku predmetu zmluvy nezodpovedajúcu dohodnutej kvalite, použitých materiálov, resp. poškodeného predmetu zmluvy, predávajúci je povinný do 14 dní dodaný predmet zmluvy vymeniť, ak sa zmluvné strany nedohodnú inak.

**5.6.** Vady a chyby dodávky musia byť do vystavenia faktúry predávajúcim odstránené. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

**5.7.** Predávajúci zodpovedá za to, že vozidlo je v súlade s technickými požiadavkami ustanovenými všeobecne záväznými právnymi predpismi upravujúcimi podmienky prevádzky vozidiel v premávke na pozemných komunikáciách a poznatkami zodpovedajúcimi súčasnému stavu techniky.

**5.8.** Predávajúci zodpovedá za vady na vozidle, ktoré má vozidlo v okamihu prevzatia kupujúcim a za vady ktoré sa vyskytnú v záručnej dobe. Záručná doba začína plynúť odo dňa prevzatia vozidla kupujúcim.

**5.9.** V prípade vady, predávajúci alebo zmluvný autorizovaný servis vybaví túto v lehote primeranej povahe vady.

**Čl. VI.**

**Platobné podmienky a fakturácia**

**6.1.** Zmluvné strany sa dohodli, že kupujúci zaplatí predávajúcemu kúpnu cenu za predmet zmluvy podľa čl. IV. na základe faktúry vystavenej predávajúcim.

**6.2.** Kupujúci uhradí predávajúcemu kúpnu cenu, uvedenú vo faktúre s DPH, ktorej súčasťou bude kupujúcim potvrdený dodací list, najneskôr do 30 dní od jej preukázateľného doručenia kupujúcemu. V prípade pochybnosti považujú zmluvné strany daňový doklad za doručený na tretí deň po jeho odoslaní predávajúcim, o čom predávajúci predloží potvrdenie.

**6.3.** Kupujúci je povinný uhradiť predávajúcemu kúpnu cenu v termíne splatnosti podľa bodu 6.2. tak, aby úhrada kúpnej ceny bola najneskôr v posledný deň splatnosti poukázaná príkazom na úhradu na bankový účet predávajúceho.

**6.4.** Kupujúci neposkytne predávajúcemu preddavky ani zálohy.

**Čl. VII.**

**Záruky a nároky z chýb predmetu kúpnej zmluvy**

**7.1.** Predávajúci poskytuje kupujúcemu na dodaný automobil v zmysle bodu 3.3. tejto kúpnej zmluvy záruku minimálne 3 roky, alebo minimálne 100 000 km najazdených osobným motorovým vozidlom. Náklady na dopravu, súvisiace s reklamovaným predmetom kúpnej zmluvy znáša predávajúci v plnom rozsahu.

**7.2.** Zmluvné strany sa pri zodpovednosti za chyby predmetu zmluvy a nárokov z nich vyplývajúcich budú riadiť § 422 a nasl. Obchodného zákonníka.

**7.3.** Predávajúci zabezpečí v záručnej dobe bezplatné odstránenie všetkých chýb, ktoré sú predmetom záruky, výmenou za bezchybné časti tvoriace predmet zmluvy.

**Čl. VIII.**

**Náhrada škody**

**8.1.** Pri závažnom porušení povinností, vyplývajúcich z tejto zmluvy druhou zmluvnou stranou môže oprávnená (poškodená) strana od tejto dohody odstúpiť v zmysle čl. IX. a požiadať o náhradu škody, ktorá jej vznikla.

**Čl. IX.**

**Odstúpenie od plnenia kúpnej zmluvy**

**9.1.** V prípade závažného porušenia podmienok kúpnej zmluvy vzniká kupujúcemu právo na odstúpenie od tejto zmluvy. Nároky na náhradu spôsobenej škody nie sú odstúpením od plnenia kúpnej zmluvy dotknuté.

**9.2.** Závažnými porušeniami zmluvy sa rozumie:

- nedodanie predmetu zmluvy v zmluvne stanovenej lehote,

- opakované dodanie nekvalitného predmetu zmluvy v prípade, že kupujúci na nedostatky predávajúceho písomne upozornil,

- opakované porušenie bodu 3.3. tejto zmluvy i napriek tomu, že na túto skutočnosť kupujúci písomne upozornil predávajúceho.

**Čl. X.**

**Záverečné ustanovenia**

**10.1.** Táto zmluva nadobúda platnosť dňom jej podpisu štatutárnymi orgánmi obidvoch zmluvných strán.

**10.2.** Účinnosť táto zmluva nadobúda dňom, nasledujúcim po dni jej zverejnenia na webovom sídle kupujúceho.

**10.3.** Vzťahy touto zmluvou neupravené sa riadia príslušnými ustanoveniami Obchodného zákonníka a ostatnými súvisiacimi všeobecne záväznými právnymi predpismi.

**10.4.** Zmluvné strany sa dohodli, že táto zmluva sa môže meniť a dopĺňať iba písomnými vzostupne číslovanými dodatkami, odsúhlasenými a podpísanými obidvomi štatutárnymi orgánmi zmluvných strán, prípadne ich splnomocnenými zástupcami, inak je zmena zmluvy neplatná.

**10.5.** Zmluvné strany svojimi podpismi potvrdzujú, že sú spôsobilé vlastnými právnymi úkonmi nadobúdať práva a brať na seba povinnosti v plnom rozsahu, ich zmluvná voľnosť nie je obmedzená a že túto zmluvu podpisujú na základe vlastného rozhodnutia.

**10.6.** Zmluvné strany prehlasujú, že v čase uzatvorenia tejto zmluvy nie sú známe žiadne okolnosti, ktoré by bránili alebo vylučovali uzavretiu zmluvy resp. ktoré by mohli byť vážnou prekážkou k jej splneniu.

**10.7.** Táto zmluva sa vyhotovuje v štyroch rovnopisoch, z ktorých jeden rovnopis zostane predávajúcemu a tri rovnopisy zostanú kupujúcemu.

**10.8.** Zmluvné strany vyhlasujú, že si túto zmluvu pred jej podpísaním prečítali, že bola uzavretá podľa ich slobodnej vôle, jej obsahu rozumejú a na znak súhlasu bez akýchkoľvek výhrad zmluvu pri plnom vedomí podpisujú.

**10.9.** Neoddeliteľnou súčasťou zmluvy je Príloha č. 1 - Podrobná špecifikácia predmetu zmluvy *(podrobná špecifikácia predmetu zmluvy musí byť identická s podrobnou špecifikáciou predmetu zákazky predloženou v ponuke predávajúceho v rámci verejného obstarávania)*.

 V Handlovej, dňa......................... V ............................., dňa.........................

 Kupujúci: Predávajúci:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_